Решение на Общия съд от 13 декември 2023 г. — KHG/EUIPO – Dreams (Dreamer)
(Дело T-608/22)1
(Марка на Европейския съюз — Процедура по възражение — Заявка за фигуративна марка на Европейския съюз „Dreamer“ — По-ранна фигуративна марка на Европейския съюз „DREAMS“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001)
Език на производството: немски
Страни
Жалбоподател: KHG GmbH & Co. KG (Шьонефелд, Германия) (представители: D. Gehnen, K. Ritzmann, C. López Hernando, M. Nathrath и E. Altintas, адвокати)
Ответник: Служба на Европейския съюз за интелектуална собственост (представител: M. Eberl)
Друга страна в производството пред апелативния състав на EUIPO, встъпила в производството пред Общия съд: Dreams Ltd (Хай Уикъмб, Обединено кралство)
Предмет
С жалбата си на основание член 263 ДФЕС жалбоподателят иска да се отмени решението на втори апелативен състав на Службата на Европейския съюз за интелектуална собственост (EUIPO) от 29 юни 2022 г. (преписка R 1975/2021-2)
Диспозитив
Отменя решението на втори апелативен състав на Службата на Европейския съюз за интелектуална собственост (EUIPO) от 29 юни 2022 г. (преписка R 1975/2021-2) в частта, в която е отхвърлена жалбата относно „платна за печатане от текстилни материали“ от клас 24, обхванати от заявената марка.
Отхвърля жалбата в останалата ѝ част.
Осъжда KHG GmbH & Co. KG и EUIPO да понесат направените от тях съдебни разноски.
____________
1 ОВ C 441, 21.11.2022 г.